0041.xml
اسرائیل اور فلسطین کے درمیان تیاہ ہونے والے گھروں کی تعمیر نو کا معاہدہ طے پاگیا
مقبوضہ بیت المقدس۔22نومبر (اے پی پی) اسرائیل اور فلسطین کے درمیان جنگ کے دوران تیاہ ہونے والے گھروں کی تعمیر نو کا معاہدہ طے پاگیا۔ اقوام متحدہ کے حکام کے مطابق فلسطین اور اسرائیل میں جنگ کے دوران تباہ ہونے والے 25ہزار گھروں کی تعمیر کا معاہدہ ہوگیا ہے۔ اقوام متحدہ کے حکام کی موجودگی میں طے پانے والے معاہدہ کے بعد 51روز جاری رہنے والی جنگ میں تباہ ہونے والے گھروں کی تعمیر کیلئے سامان کو لے جانے کی اجازت ہوگی۔ اقوام متحدہ کے خصوصی معاون برائے مشرق وسطیٰ رابرٹ سیری نے کہاکہ اقوام متحدہ غزہ کی تعمیر نو کے ساتھ ساتھ گھر مالکان کی مالی امداد کیلئے فلسطین حکومت سے تعاون کرے گا۔ اقوام متحدہ کی رپورٹ کے مطابق ایک لاکھ گھر تباہ ہوئے ہیں اور 6لاکھ افراد متاثر ہوئے ہیں۔ اس دوران 21سو فلسطینی جن میں 500بچے ہلاک ہوئے اور 70سے زائد اسرائیلی ہلاک ہوئے
APP
22.11.14
0041p.xml
اسرائیل اور فلسطین میں تعمیراتی سامان کی غزہ ترسیل کا معاہدہ  اقوام متحدہ تعمیر نو اور مالکان کی امداد کیلئے فلسطینی حکومت سے تعاون کرے گا
مقبوضہ بیت المقدس ( اے پی پی ) اسرائیل اور فلسطین کے درمیان حالیہ جنگ میں تباہ ہونے گھروں کی تعمیر نو کیلئے تعمیراتی سامان کی غزہ ترسیل کا معاہدہ طے پاگیا ۔ اقوام متحدہ کے مطابق معاہدے کی رو سے اسرائیل25 ہزار گھروں کی تعمیر کیلئے تعمیراتی سامان غزہ لے جانے کی اجازت دے گا ۔ اقوام متحدہ تعمیر نو اور گھروں کے مالکان کی مالی امداد کیلئے فلسطینی حکومت سے تعاون کرے گا ۔اقوام متحدہ کی ایک رپورٹ کے مطابق غزہ پر اسرائیل کی حالیہ جارحیت میں ایک لاکھ گھر تباہ ہوئے ہیں۔
daily_dunya
23.11.14